Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 942/12/3307	Prievidza, 16.7.2014
EEČ : 2-27-123-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 16.7.2014, spisová značka 2 Pv 942/12/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
od d¨ľa 11.12.2012 asi od  15.00 h až do dňa 12.12.2012 do 0.15 hod   v  v Oslanoch v sade a na Hviezdoslavovej ulici  mal pri sebe vo vaku  v sklenenom pohári  sušený rastlinný materiál rodu Cannabis (konope) o hmotnosti  1,9 g, ktorý obsahoval 4,7  % hmotnostných psychotropnej látky tetrahydrokanabinol (THC), čo vzhľadom na množstvo účinnej látky  THC predstavovalo 4-5  obvyklých dávok, pričom konope je zaradené v I. skupine omanmých  látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien

Uznesením prokurátora Okresnej prokuratúry Prievidza zo dňa 16.7.2014, spisová značka 2 Pv 942/12/3307, bola určená obvinenému skúšobná doba v trvaní 14 mesiacov.
Odôvodnenie:
	 Uznesením prokurátora Okresnej prokuratúry Prievidza č. k.  2 Pv 942/12- 12 zo d¨ľa 22.3.2013, ktoré nadobudlo právoplatnosť dňa 12.4.2013, prokurátor Okresnej prokuratúry Prievidza podľa § 216 ods. 1 Trestného poriadku podmienečne zastavil trestné stíhanie obvineného XXXXX stíhaného pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona, ktorého  sa dopustil na tom skutkovom základe, že od dňa 11.12.2012 asi od  15.00 h až do dňa 12.12.2012 do 0.15 hod   v  v Oslanoch v sade a na Hviezdoslavovej ulici  mal pri sebe vo vaku  v sklenenom pohári  sušený rastlinný materiál rodu Cannabis (konope) o hmotnosti  1,9 g, ktorý obsahoval 4,7  % hmotnostných psychotropnej látky tetrahydrokanabinol (THC), čo vzhľadom na množstvo účinnej látky  THC predstavovalo 4-5  obvyklých dávok, pričom konope je zaradené v I. skupine omanmých  látok podľa zákona č. 139/1998 Z.z. o omaných látkach, psychotropných látkach a prípravkoch v znení neskorších zmien

	Podľa § 216 ods. 2 Trestného poriadku prokurátor Okresnej prokuratúry Prievidza obvinenému XXXXX určil skúšobnú dobu v trvaní 14 (štrnásť) mesiacov.     	
	
	Podľa § 217 ods. 1 Trestného poriadku „Ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.“

     	Po uplynutí skúšobnej doby som z odpisu registra trestov zo dňa 18.6.2014 na obvineného zistil, že proti nemu bolo vedené trestné stíhanie len vo veci Okresnej prokuratúry Prievidza sp. zn. 2 Pv 942/12. Ďalej z výpisu z evidencie priestupkov Obvodného úradu v Prievidzi zo dňa 26.06.2014, zo  správy z Okresného riaditeľstva PZ Prievidza, Obvodného oddelenia Nováky zo dňa 8.7.2014 a zo správy z Obcného úradu XXXXX  zo dňa 30.6.2014 som zistil, že obvinený v určenej skúšobnej dobe podmienečne zastaveného trestného stíhania nebol evidovaný pre priestupok a ani iné jeho konanie nebolo riešené v priestupkovom konaní. 
     
	Po zvážení zabezpečených správ a hodnotení správania sa obvineného počas skúšobnej doby som toho názoru, že obvinený v priebehu skúšobnej doby podmienečne zastaveného trestného stíhania od 12.4.2013 do 12.6.2014 viedol riadny život. 
     
	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marko Sališ
prokurátor